කෙනකුගේ රවි උච්ච වීමත් රවි නීච වීමත් දෙකම බොහෝ දියුණුවට හේතු වේ. මෙයින් පළමුව රවි උච්චවීමත් පසුව රවි නීච වීමත් සලකා බලමු. උච්චවීම යනු බලයේ උපරිමයට පත්වීමයි. නීච වීම යනු බලයේ අවම අවස්ථාවට පත්වීමයි. කෙනකුගේ රවි උච්ච වන්නේ ඕනෑම අවුරුද්දක අප්‍රේල් 14 සිට මැයි 13 අතර කාලයේදී උපදින අයගේය. රවි උච්ච වීමෙන් ඇති වන වාසි මොනවාදැයි බලමු. රවි උච්ච වන්නේ මේෂ රාශියේදීය. ඉහත සඳහන් කාල පරාසය තුළ උපදින අය ගේ රවි මේෂයේය. එවිට රවි උච්ච බලය ලබයි. රවි උච්ච වූ විට නිරෝගීකම හා දීර්ඝායුෂ ලැබේ. කාය ශූරත්වය හා ආත්ම විශ්වාසය ලබයි. ශරීර ශක්තිය ද යහපත් වේ. ආශ්‍රය කරන අය අතර හෝ රැකියාව කරන ස්ථානයේ ප්‍රධානත්වය දරයි. වෙනත් කෙනකු යටතේ රැකියාවක් කරනවාට වඩා තමාගේම ව්‍යාපාරයකින් ආදායම් ලබා ගැනීමට කැමැතිය. පාලකයකු වශයෙන් බොහෝ දක්ෂකම් ඇතිවේ. ආයතන ප්‍රධානත්වයට සුදුසු වේ. මෙම පිහිටීම විවාහයට ශුභවන අතර පියාට ද ශුභ වේ. කිසිවකුටත් හිස නැමීමට කැමැති නැත. මෙම ගතිය සමහර අවස්ථාවලදී හොඳ වුවත් තවත් සමහර අවස්ථාවලදී නරක ප්‍රතිඵල උදා කරයි.
රවි උච්ච වන්නේ කුමන රාශියේදිද?
මේෂ රාශියේදීය